หฤษฎ์ บัวย้อย

หฤษฎ์ บัวย้อย (เกิด 19 สิงหาคม พ.ศ. 2542)  เป็นนักแสดง นักร้อง และนายแบบชาวไทยในสังกัดดูมันดิ เขายังอยู่ภายใต้การดูแลของ Red Modelling Thailand อีกด้วย เขาเป็นที่รู้จักจากบทบาทของเขาในวิมานหนาม (2567) และเขมจิราต้องรอด (2568) 

 ประวัติ 
หฤษฎ์ บัวย้อย เกิดเมื่อวันที่ 19 สิงหาคม พ.ศ. 2542 ที่อำเภอภูซาง จังหวัดพะเยา เขามีเชื้อสายไทลื้อ หฤษฎ์มีพี่สาว 1 คน ครอบครัวของเขาประกอบอาชีพเป็นเกษตรกร ปลูกข้าว ข้าวโพด ทำสวนยางพารา และนอกจากนี้ยังเปิดร้านขายของชำและอู่ซ่อมรถ ในช่วงวัยเด็กหฤษฎ์มักจะไปช่วยครอบครัวทำงานอยู่เสมอ ไม่ว่าจะเป็นช่วยกรีดยางและช่วยขายของ   เข้าศึกษาระดับชั้นอนุบาล - มัธยมศึกษาปีที่ 3 ที่โรงเรียนชุมชนบ้านหนองเลา และเข้าศึกษาต่อระดับชั้นมัธยมศึกษาปีที่ 4 - 6 ที่โรงเรียนเชียงคำวิทยาคม หฤษฎ์ชื่นชอบกีฬาฟุตบอลเป็นอย่างมาก ทำให้มีความฝันอยากเป็นนักฟุตบอลหรือครูพลศึกษา เขาเคยจะไปสอบเข้าเรียนต่อครูพลศึกษา แต่เนื่องจากเกิดอุบัติเหตุจากการเล่นฟุตบอล จึงทำให้ไม่สามารถสอบสมรรถภาพร่างกายได้

อย่างไรก็ตาม หฤษฎ์ชื่นชอบวิชาภาษาไทยและคณิตศาสตร์ แต่เมื่อต้องตัดสินใจเข้าศึกษาต่อด้านครุศาสตร์ เขาเลือกเรียนเอกภาษาไทย อันเป็นผลมาจากการที่เขาชอบอ่านหนังสือกอปรกับเคยเข้าแข่งขันทักษะทางวิชาการด้านภาษาไทย จึงทำให้เขาอยากเป็นครูภาษาไทย ดังนั้นเขาเข้าศึกษาต่อในระดับปริญญาตรีที่สาขาวิชาการศึกษา แขนงวิชาภาษาไทย วิทยาลัยการศึกษา มหาวิทยาลัยพะเยา  

ในระหว่างที่หฤษฎ์เรียนอยู่ระดับชั้นอุดมศึกษาปีที่ 1 นั้น เขาได้รับการคัดเลือกให้เป็นตัวแทนคณะเพื่อเข้าประกวดดาว-เดือนของมหาวิทยาลัยพะเยา ประจำปีการศึกษา 2561 ผลปรากฏว่าเขาได้รับรางวัลเดือนมหาวิทยาลัยพะเยา ประจำปีการศึกษา 2561 จากการประกวดครั้งนี้เป็นเหมือนประตูเปิดทางเข้าสู่วงการบันเทิง เขาอยากลองทำงานในวงการนี้และตั้งเป้าว่าจะหารายได้จากการประกวด เพื่อแบ่งเบาภาระพ่อแม่ของตน เขาเข้าประกวดในเวทีต่าง ๆ เช่น เข้าร่วมการประกวด Mister Chinese Chiang Mai 2021 (ได้รางวัลรองชนะเลิศอันดับสอง), บ่าวเจียงใหม่ (ได้รับรางวัลชนะเลิศ) เป็นต้น นอกจากนี้หฤษฎ์ได้เข้าเป็นนายแบบในสังกัด Red Modelling Thailand ทำให้เขามีผลงานเดินแบบและถ่ายแบบตามมา

ปี พ.ศ. 2565 หฤษฎ์เข้าร่วมประกวดเทพบุตรยี่เป็งเชี่ยงใหม่ ประจำปี พ.ศ. 2565 เขาตั้งใจว่าจะประกวดงานนี้เป็นงานสุดท้าย หลังจากนั้นจะสอบบรรจุเป็นครู แต่ผลปรากฏว่าเขาได้รับรางวัลชนะเลิศ เป็นเทพบุตรยี่เป็งเชียงใหม่ ประจำปี พ.ศ. 2565  ถือเป็นรางวัลการประกวดที่ใหญ่ที่สุดสำหรับเขา

 อาชีพในวงการบันเทิง 
 พ.ศ. 2562 - ปัจจุบัน : เริ่มก้าวสู่นักแสดง 
ช่วงปี พ.ศ. 2562 หฤษฎ์ยังได้รับการคัดเลือกเป็นนักแสดงฝึกหัดช่องวัน 31 แต่ผ่านการคัดเลือก และเขาฝึกหัดการแสดงอีกเรื่องนึง แต่ไม่ได้ผลใดๆ ในขณะเดียวกันโรคติดเชื้อไวรัสโคโรนา 2019กำลังระบาด ทำให้วงการบันเทิงมีงานไม่มากนัก เขาได้ตัดสินใจกลับไปเป็นครูตามเดิม

ในช่วงปี พ.ศ. 2564 เป็นช่วงที่หฤษฎ์ฝึกสอนวิชาภาษาไทยที่โรงเรียนชุมชนบ้านหนองเลา เพื่อนของเขาได้ถ่ายวิดีโอตอนที่เขากำลังสอนแล้วนำไปเผยแพร่ในโลกออนไลน์ มีคนเข้ามาดูวิดีโอดังกล่าวเป็นจำนวนมาก จนเกิดเป็นกระแสครูภาษาไทยหล่อ ทำให้ประชาชนหลายคนเกิดความสนใจในตัวเขา มีรายการต่าง ๆ เชิญเขาไปสัมภาษณ์ เช่น Her Day วันของเธอ (ช่อง 9 เอ็มคอตเอชดี) และ True Insider Special Talk (True Inside HD) และจากความนิยมนี้เองทำให้ค่ายดูมันดิชักชวนเขาเข้าสังกัดเป็นนักแสดงในค่าย

หฤษฎ์ได้รับการเปิดตัวเป็นนักแสดงหน้าใหม่ของค่ายดูมันดิรุ่นที่ 3  และในเวลาเดียวกันนี้ จีดีเอชและนฤเบศ กูโน กำลังจะสร้างภาพยนตร์เรื่องใหม่ที่มีชื่อไม่เป็นทางการว่า Project D และประสานงานให้ทีมคัดเลือกนักแสดงค้นหานักแสดงมารับบท "จิ่งนะ จองย้อย" นฤเบศได้เห็นวิดีโอการประกวดเทพบุตรยี่เป็งของหฤษฎ์ เขาและทีมคัดเลือกนักแสดงจึงชักชวนให้หฤษฎ์มาทดสอบหน้ากล้อง ผลปรากฏว่าหฤษฎ์ทดสอบผ่านและได้รับเลือกให้เล่นบทนี้ 

ต่อมาในช่วงปลายปี พ.ศ. 2566 - ต้นปี พ.ศ. 2567 นักแสดงหน้าใหม่รุ่นที่ 3 ต้องเข้าร่วมรายการ DMD Friendship The Reality ซึ่งเป็นรายการแข่งขันพัฒนาทักษะการแสดงและหานักแสดงคู่ที่เหมาะสมกับตนเอง และถ้าหากคู่ใดชนะการแข่งขันก็จะได้เล่นบทนำในซีรี่ส์ของค่ายดูมันดิ ในระหว่างการแข่งขันหฤษฎ์มักจะทำภารกิจร่วมกับนภัสกร ปิงเมือง (น้ำปิง) ค่อนข้างบ่อย จนในที่สุดพวกเขาก็ชนะรางวัลใหญ่ BEST PARTNER DMD Friendship the Reality ทำให้พวกเขาได้รับเลือกเล่นซีรี่ส์เลือกใหม่ของค่าย และจากรายการนี้เองที่ทำให้เกิดคู่ของหฤษฎ์และนภัสกร (เก่ง-น้ำปิง) 

และในเวลาเดียวกันช่วงปลายปี พ.ศ. 2566 - ต้นปี พ.ศ. 2567 จีดีเอชเริ่มถ่ายทำภาพยนตร์เรื่อง The Marriage (ชื่อไม่เป็นทางการชื่อใหม่ของ Project D)  หฤษฎ์ได้ร่วมแสดงกับ วรกมล ซาเตอร์, อิงฟ้า วราหะ, สีดา พัวพิมล และ พงศกร เมตตาริกานนท์ และในภายหลังภาพยนตร์เรื่องนี้มีชื่ออย่างเป็นทางการว่า วิมานหนาม

ในเดือนมิถุนายน พ.ศ. 2567 ค่ายดูมันดิได้เปิดตัวซีรี่ส์ที่หฤษฎ์และนภัสกรได้เล่นคู่กันคือเรื่อง เขมจิราต้องรอด โดยแสดงร่วมกับ วรรณกร เรืองรัตน์, มติมันท์ ศรีบุญเรือง และ อัษฎาพร สิริวัฒน์ธนกุล ทางค่ายได้เผยแพร่วิดีโอตัวอย่างของซีรี่ส์ ซึ่งได้รับผลตอบรับที่ดีอย่างล้นหลาม ต่อมาในเดือนกรกฎาคม พ.ศ. 2567 ค่ายจีดีเอชก็ได้เผยแพร่ตัวอย่างภาพยนตร์เรื่องวิมานหนาม ซึ่งก็ได้รับผลตอบรับที่ดีเช่นกัน 

วันที่ 22 สิงหาคม พ.ศ. 2567 วิมานหนามเข้าฉายในโรงภาพยนตร์อย่างเป็นทางการในวันแรก ภาพยนตร์เรื่องนี้ได้รับเสียงชื่นชมอย่างมากและเกิดกระแสปากต่อปากจนเป็นที่นิยมอย่างรวดเร็ว ส่งผลให้ภาพยนตร์เรื่องนี้ทำรายได้ทั่วประเทศเป็นอันดับ 1 ติดกัน 3 สัปดาห์  จนสุดท้ายได้รายได้ไปหมด 151 ล้านบาท และจากกระแสความโด่งดังของภาพยนตร์เรื่องนี้ทำให้หฤษฎ์เป็นที่รู้จักมากขึ้นในวงกว้าง กลายเป็นนักแสดงดาวรุ่งที่น่าจับตามอง ถือเป็นการเปิดตัวในฐานะนักแสดงได้อย่างงดงาม  

 ผลงานการแสดง 
 ละครโทรทัศน์ / ซีรี่ส์ 
 ปี พ.ศ.  เรื่อง  บทบาท  ออกอากาศ 2562สี่เทพผู้พิทักษ์(รับเชิญ)ONE31 2568  เขมจิราต้องรอด ภรัณ เรืองเดช (ภีม / พ่อครู) (ชาติปัจจุบัน) / นพ. ภวัฒน์ วงศ์ประดิษฐ์ (หมอภวัต) (อดีตชาติ) / ภุชคินทร์นาคราช (อดีตชาติ)  ช่อง ONE 31, อ้ายฉีอี้ โปตัวปลอม กร (รับเชิญ)   WeTV Zomvivor มหาลัยคลั่ง ภัทร  Netflix 2569  พ่อมดลุ้นรัก  ลิขิต  WeTV    ยกเลิกสัญญาไม่ได้เล่น 

 ภาพยนตร์ 
 ปี พ.ศ.  เรื่อง  บทบาท  2567  วิมานหนาม  จิ่งนะ จองย้อย  2568  ดีว่า..ราวี  อเล็กซ์ คิม

 เพลง 

 To The Moon Ost.บนพระจันทร์มีกระต่าย (2568)

 ใจจงมั่น ปราง ปรางทิพย์ x เก่ง หฤษฎ์ (KENG HARIT) Ost.เขมจิราต้องรอด (2568)
 มนตรา Ost.เขมจิราต้องรอด (2568)
 ทุกชาติพบ หฤษฎ์ บัวย้อย (KENG HARIT) x นภัสกร ปิงเมือง (NAMPING) Ost.เขมจิราต้องรอด (2568)
 BEAST หฤษฎ์ บัวย้อย (KENG HARIT) Ost.ดีว่า..ราวี (2568)
 เกี่ยวก้อย (Forever Entwined) - Keng, Namping, Tle, FirstOne  Ost.เขมจิราต้องรอด (2569)

 มิวสิควิดีโอ 

 Heartstopper - MABELZ PiXXiE (2567)
 รักเธอใหม่ได้หรือเปล่า (one more chance) - MXFRUIT (2567)
 Unhappy New Year - เฉลิมศรี (Badmixy) (2567)
 สมมติ Ost.เขมจิราต้องรอด - นภัสกร ปิงเมือง (2568)

 รางวัล 
 ปี พ.ศ.  งาน  รางวัล  ผลงาน  ผลการตัดสิน 2561ดาวเดือนมหาวิทยาลัยพะเยา ประจำปีการศึกษา 2561  เดือนมหาวิทยาลัย  ​ Popular Vote 2018  ​ 2564 CHINESE IN LOVE & Food Fair 2021  Mister Chinese Chiangmai 2021   งานสืบสานวัฒนธรรมเมืองเหนือ ครั้งที่ 1  บ่าวเจียงใหม่  ​ 2565 งานอนุรักษ์ด้วงกว่างสันป่าตอง  เทพบุตรด้วงกว่างสันป่าตอง  ​เทพีและเทพบุตรยี่เป็งเชียงใหม่ ประจำปี 2565  เทพบุตรยี่เป็งเชียงใหม่ ประจำปี 2565  ​ Mister Yeepeng Popular Vote 2022  ​ เทพบุตรยี่เป็งขวัญใจธนชาตประกันภัย 2565  ​ 2567 DMD Friendship the Reality  BEST PARTNER DMD Friendship the Reality (คู่กับ นภัสกร ปิงเมือง)  ​ EFM Fandom Live  Best New Puppy of the Ghost (บ้อกแบ้กคนใหม่ขวัญใจผีสาว) วิมานหนาม ​ Y Universe Awards 2024  Rising Star  ​ 2568 Sanook สุดจัด ที่สุดแห่งปี 2024  ดาวรุ่งแห่งปีวิมานหนาม  Thailand Box Office Awards 2024  นักแสดงสมทบชายแห่งปี รางวัลสมาคมผู้กำกับภาพยนตร์ไทย ครั้งที่ 14  นักแสดงสมทบชายยอดเยี่ยม  ทีมนักแสดงยอดเยี่ยม   The Viral Hits Awards 2024  The Best Viral Hits 2024 Award   ​คมชัดลึก อวอร์ด ครั้งที่ 21  นักแสดงสมทบชายยอดเยี่ยม ประเภทภาพยนตร์ วิมานหนาม รางวัลไนน์เอ็นเตอร์เทน อวอร์ดส์ ครั้งที่ 15  ทีมสร้างสรรค์แห่งปี (ทีมนักแสดง) ​ คู่จิ้น Rising Star (คู่กับ นภัสกร ปิงเมือง)  สมาคมศิษย์เก่า มหาวิทยาลัยพะเยา  ศิษย์เก่าดีเด่นรุ่นใหม่ด้านผลงานดีเด่นสร้างคุณประโยชน์แก่สังคม ​ Kazz Awards 2025  The Best Actor of The Year วิมานหนาม  TrustGu Thai Film Awards ครั้งที่ 6 ประจำปี 2024  ทีมนักแสดงยอดเยี่ยม  Mint Awards 2025  Rookie of the Year   รางวัลภาพยนตร์แห่งชาติ สุพรรณหงส์ ครั้งที่ 33  นักแสดงสมทบชายยอดเยี่ยม  Lifestyle Asia 50 Icons 2025  Rising Icons  ​ Feed x Khaosod Awards 2025  Best Chemistry (คู่กับ นภัสกร ปิงเมือง)  MAYA TV AWARDS 2025  ดาวรุ่งชายแห่งปี  เขมจิราต้องรอด ​ คู่จิ้นชายแห่งปี(คู่กับ นภัสกร ปิงเมือง)   Howe Awards 2025  Shining Male Award   GQ Men of the Year 2025  Rising Star of the Year  ไทยรัฐที่สุดแห่งปี 2025  นักแสดงแห่งปี 2025   คู่จิ้นชาย-ชาย ที่สุดแห่งปี 2025(คู่กับ นภัสกร ปิงเมือง)   2569Y Universe Awards 2025   The Best Character of the Yearเขมจิราต้องรอด  The Best Partner ประเภทยอดเยี่ยม (คู่กับ นภัสกร ปิงเมือง)  นักแสดงนำยอดเยี่ยม  The Best Leading Role ประเภทยอดนิยม  The Best Couple ประเภทยอดนิยม (คู่กับ นภัสกร ปิงเมือง) The Viral Hits Awards 2025 ครั้งที่ 2  ผู้สร้างกระแสไวรัลยอดเยี่ยมแห่งปี   นักแสดง BL ยอดเยี่ยมแห่งปี   คู่จิ้น BL ยอดเยี่ยมแห่งปี (คู่กับ นภัสกร ปิงเมือง)  Sanook สุดจัดที่สุดแห่งปี 2025  ดาวรุ่งที่สุดแห่งปี   คู่ BL ดาวรุ่งที่สุดแห่งปี  (คู่กับ นภัสกร ปิงเมือง)  Thailand Box Office Movies and Series Award 2025  คู่นักแสดงแห่งปี  (คู่กับ นภัสกร ปิงเมือง)เขมจิราต้องรอด ​ นักแสดงชาย ประเภทซีรี่ส์แห่งปี  (คู่กับ นภัสกร ปิงเมือง) ​ไนน์เอ็นเตอร์เทน อวอร์ดส์ ครั้งที่ 16 ขวัญใจมหาชน   ​ คู่จิ้นแห่งปี  (คู่กับ นภัสกร ปิงเมือง)  ​ Shining Star of the Year  (คู่กับ นภัสกร ปิงเมือง)  ​คมชัดลึก อวอร์ด ครั้งที่ 22 คู่จิ้นวายยอดนิยม (คู่กับ นภัสกร ปิงเมือง)  ​ นักร้องเพลงไทยสากลยอดนิยม  ​

 ผลสำรวจ 
 ปี พ.ศ.  สำนักสำรวจ  หัวข้อสำรวจ  รายการสำรวจ  อันดับ 2568Line Today  Poll of The Year 2025 คู่จิ้น Boy Love แห่งปี(คู่กับ นภัสกร ปิงเมือง) อันดับที่ 1(ร้อยละ 38.77)

 อ้างอิง 

หมวดหมู่:บุคคลจากอำเภอภูซาง
หมวดหมู่:ชาวไทยเชื้อสายไทลื้อ
หมวดหมู่:ครูชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:บุคคลจากมหาวิทยาลัยพะเยา